The Boys
The Boys – amerikiečių satyrinis televizijos serialas apie superherojus, sukurtas Eric Kripke ir prieinamas vaizdo transliacijos paslaugas teikiančio „Amazon Prime Video“ vartotojams. Serialas pradėtas transliuoti 2019 m. liepos 26 d. Siužetas paremtas 2006 m. to paties pavadinimo „The Boys“ komiksais, kuriuos sukūrė Garth Ennis ir Darick Robertson. Pasakojama apie grupelę atskalūnų, bandančių kovoti prieš sistemą, sukurtą įtakingiausios korporacijos „Vought“ bei jai pavaldžių savo galiomis piktnaudžiaujančių superherojų. Korporacija tapo savotiška įdarbinimo agentūra antgamtines galias pažadinusiems veikėjams, tačiau už gražiai demonstruojamo viešo įvaizdžio slepiasi ydinga superherojų gyvenimo pusė. Seriale gausu juodo humoro ir smurtinių scenų. Po savo pasirodymo, buvo nekartą giriamas kritikų už nepriekaištingą siužeto perteikimą, personažų vaidybą, humorą ir specialiuosius efektus. Aštuoniskart nominuotas „Emmy“ apdovanojimui.